Publication: Magyar Közlöny
Issue: MK-2001-88 (Year: 2001, Number: 88)
Era: 1990-2004
Section: felelősségéről szóló 1997. évi LXXIX. törvény 19. §-a alapján, a miniszterelnök javaslatára
Paragraph Index: 508

2. A polgári jogi igazságügyi együttműködés terén előterjesztést kell készíteni az alábbi rendeletek alapján meghozandó döntésekről, a szükséges jogszabály-módosításokról és a kapcsolódó intézményfejlesztési feladatokról: a Tanács 1347/2000/EK rendelete a házassági ügyekben és a házastársaknak a gyermekek feletti szülői felügyeletével kapcsolatos ügyekben irányadó joghatóságról, valamint az ilyen ügyekben keletkezett határozatok elismeréséről és végrehajtásáról; a Tanács 1348/2000/EK rendelete a tagállamokban a polgári és kereskedelmi ügyekben keletkezett bírósági és bíróságon kívüli iratok kézbesítéséről; a Tanács 44/2001/EK rendelete a polgári és kereskedelmi ügyekben irányadó joghatóságról, és az ilyen ügyekben hozott határozatok elismeréséről és végrehajtásáról. Felelős: igazságügy-miniszter Határidő: 2001. október 31.

Source: https://magyarkozlony.hu/hivatalos-lapok/980c91764d4a8291c9c4c9642129cf09c3f409b3/dokumentumok/8fe9d8414219567027416cb80565e4e7cd4a4ace/letoltes